b'\n_START_ARTICLE_\nSagos prefekt\xc5\xabra\n_START_SECTION_\nIstorija\n_START_PARAGRAPH_\nSeniau Sagos ir did\xc5\xbeiosios dalies Nagasakio prefekt\xc5\xabr\xc5\xb3 vietose buvo Hidzeno \xc5\xbeem\xc4\x97. Nuo pat senov\xc4\x97s \xc4\x8dia klest\xc4\x97jo ry\xc5\xbei\xc5\xb3 auginimas.\n_START_SECTION_\nGeografija\n_START_PARAGRAPH_\nTai ma\xc5\xbeiausia Ki\xc5\xab\xc5\xa1i\xc5\xab saloje esanti prefekt\xc5\xabra, kurios 68\xc2\xa0% u\xc5\xbeima mi\xc5\xa1kai ir dirbamos \xc5\xbeem\xc4\x97s. Prefekt\xc5\xabra \xc5\xa1iaur\xc4\x97je ribojasi su Fukuokos prefekt\xc5\xabra, pietvakariuose\xc2\xa0\xe2\x80\x93 su Nagasakio prefekt\xc5\xabra. Pietry\xc4\x8diuose krantus skalauja Arijak\xc4\x97s j\xc5\xabra.\n_START_SECTION_\nMiest\xc5\xb3, miesteli\xc5\xb3 ir kaim\xc5\xb3 susijungimai\n_START_PARAGRAPH_\nNuo 2005\xc2\xa0m. prad\xc5\xbeios \xc4\xafvykdyta 11 sujungim\xc5\xb3. Paskutinysis \xc4\xafvykdytas 2006\xc2\xa0m. kovo 20 d., Kandzakio apskrityje lik\xc4\x99 Kandzakio ir \xc4\x8cijodos miesteliai bei Sefurio kaimas buvo sujungti \xc4\xaf Kandzakio miest\xc4\x85. Po susijungimo prefekt\xc5\xabroje nebelieka n\xc4\x97 vieno kaimo.\n_START_SECTION_\nAteityje planuojami sujungimai\n_START_PARAGRAPH_\n2007\xc2\xa0m. spalio 1 d. planuojama prie Sagos miesto prijungti Sagos apskrit\xc4\xaf su visais jame likusiais miesteliais.\n_START_SECTION_\nEkonomika\n_START_PARAGRAPH_\nPrefekt\xc5\xabroje dominuoja tokie verslai kaip \xc5\xbeemdirbyst\xc4\x97, mi\xc5\xa1kininkyst\xc4\x97 ir \xc5\xbevejyba. Vakarin\xc4\x97 prefekt\xc5\xabros dalis, ypa\xc4\x8d Karacu, Imario ir Aritos miestai, gars\xc4\x97ja keramikos ir porceliano produktais.\n_START_SECTION_\nKalba\n_START_PARAGRAPH_\nPrefekt\xc5\xabroje vyrauja Saga-ben (Sagos dialektas).'